CELEX: 32021D0536
Language: hu
Date: 2021-03-24 00:00:00
Title: Az Európai Parlament és a Tanács (EU) 2021/536 határozata (2021. március 24.) a 2008/971/EK tanácsi határozatnak az Egyesült Királyságban előállított erdészeti szaporítóanyag egyenértékűsége tekintetében történő módosításáról (EGT-vonatkozású szöveg)

2021.3.29.   
               
               
                  HU
               
               
                  Az Európai Unió Hivatalos Lapja
               
               
                  L 108/1
               
            
         AZ EURÓPAI PARLAMENT ÉS A TANÁCS (EU) 2021/536 HATÁROZATA
         (2021. március 24.)
         a 2008/971/EK tanácsi határozatnak az Egyesült Királyságban előállított erdészeti szaporítóanyag egyenértékűsége tekintetében történő módosításáról
         (EGT-vonatkozású szöveg)
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (2) bekezdésére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Gazdasági és Szociális Bizottság véleményére (1),
         rendes jogalkotási eljárás keretében (2),
         mivel:
         
                     (1)
                  
                  
                     Az 1999/105/EK tanácsi irányelv (3) alkalmazandó az erdészeti szaporítóanyag Unión belüli forgalmazására. Az említett irányelv az erdészeti szempontból az Unió egészében vagy annak egy részén fontos fafajok és azok mesterséges hibridjeinek szaporítóanyagát érinti.
                  
               
                     (2)
                  
                  
                     A 2008/971/EK tanácsi határozat (4) szabályokat állapít meg a harmadik országokban előállított erdészeti szaporítóanyag egyenértékűsége tekintetében.
                  
               
                     (3)
                  
                  
                     Az Egyesült Királyság átültette és hatékonyan végrehajtotta az 1999/105/EK irányelvet és az említett irányelv szerint elfogadott végrehajtási jogi aktusokat.
                  
               
                     (4)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (5) (a továbbiakban: a kilépésről rendelkező megállapodás) és különösen annak 126. cikkével és 127. cikkének (1) bekezdésével összhangban a 2020. december 31-én véget ért átmeneti időszakban az uniós jog, beleértve az 1999/105/EK irányelvet és a 2008/971/EK határozatot is, alkalmazandó volt az Egyesült Királyságra és az Egyesült Királyságban.
                  
               
                     (5)
                  
                  
                     A kilépésről rendelkező megállapodásban előírt átmeneti időszak lejártára tekintettel az Egyesült Királyság kérelmet nyújtott be a Bizottsághoz, amelyben az Egyesült Királyságban előállított erdészeti szaporítóanyag és az Unióban az alkalmazandó uniós joggal összhangban előállított ilyen anyag egyenértékűségének 2021. január 1-jétől történő elismerését kérte.
                  
               
                     (6)
                  
                  
                     Az Egyesült Királyság arról tájékoztatta a Bizottságot, hogy az 1999/105/EK irányelvet átültető jogszabályai nem módosulnak, és 2021. január 1-je után is alkalmazandók maradnak.
                  
               
                     (7)
                  
                  
                     A Bizottság megvizsgálta az Egyesült Királyság vonatkozó jogszabályait. A Bizottság arra a következtetésre jutott, hogy az Egyesült Királyságban előállított erdészeti szaporítóanyag – különösen az „azonosított származású”, a „szelektált” és a „minősített” kategóriába tartozó ilyen anyag egyenértékű az Unióban előállított erdészeti szaporítóanyaggal, és megfelel az 1999/105/EK irányelvnek és a 2008/971/EK határozat II. mellékletének, mivel az Egyesült Királyság joga az uniós joggal azonos szintű biztosítékot nyújt az alapanyag engedélyezése és a forgalmazásra szánt erdészeti szaporítóanyag azt követő előállítása érdekében hozott intézkedések tekintetében.
                  
               
                     (8)
                  
                  
                     Ezért az Egyesült Királyságban előállított ilyen erdészeti szaporítóanyagot és az Unióban előállított, annak megfelelő anyagot helyénvaló egyenértékűnek tekinteni.
                  
               
                     (9)
                  
                  
                     Az Egyesült Királyságot ezért fel kell venni a 2008/971/EK határozat I. mellékletébe, az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyve 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban – történő alkalmazásának sérelme nélkül.
                  
               
                     (10)
                  
                  
                     A 2008/971/EK határozatot ezért ennek megfelelően módosítani kell.
                  
               
                     (11)
                  
                  
                     Tekintettel arra, hogy a kilépésről rendelkező megállapodásban előírt átmeneti időszak 2020. december 31-én lejárt, a folyamatosság biztosítása érdekében e határozatnak sürgősen hatályba kell lépnie és azt visszamenőleges hatállyal, 2021. január 1-jétől kell alkalmazani,
                  
               ELFOGADTA EZT A HATÁROZATOT:
         
            1. cikk
            A 2008/971/EK határozat módosítása
            A 2008/971/EK határozat I. melléklete a következőképpen módosul.
            
                        1.
                     
                     
                        A táblázat a „CH” és a „NO” sorok között a következő sorral egészül ki:
                        
                                    „GB ((**))
                                    
                                 
                                 
                                    
                                                Department for Environment, Food & Rural Affairs (DEFRA)
                                             
                                          
                                                Eastbrook
                                             
                                          
                                                Shaftesbury Road
                                             
                                          
                                                Cambridge
                                             
                                          
                                                CB2 8DU
                                             
                                          
                              
                  
                        2.
                     
                     
                        A (*) lábjegyzet szövege a „CH – Svájc,” és a „NO – Norvégia,” szövegrészek között a következőkkel egészül ki:
                        „GB – Egyesült Királyság,”.
                     
                  
         
            2. cikk
            Hatálybalépés és alkalmazás
            Ez a határozat az Európai Unió Hivatalos Lapjában való kihirdetése napján lép hatályba.
            Ezt a határozatot 2021. január 1-jétől kell alkalmazni.
         
         
            Kelt Brüsszelben, 2021. március 24-én.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               A.P. ZACARIAS
            
         
         
            (1)  2021. január 27-i vélemény (A Hivatalos Lapban még nem tették közzé).
         
            (2)  Az Európai Parlament 2021. március 11-i álláspontja (A Hivatalos Lapban még nem tették közzé) és a Tanács 2021. március 17-i határozata.
         
            (3)  A Tanács 1999/105/EK irányelve (1999. december 22.) az erdészeti szaporítóanyagok forgalmazásáról (HL L 11., 2000.1.15., 17. o.).
         
            (4)  A Tanács 2008/971/EK határozata (2008. december 16.) a harmadik országban előállított erdészeti szaporítóanyag egyenértékűségéről (HL L 345., 2008.12.23., 83. o.).
         
            (5)  HL L 29., 2020.1.31., 7. o.